สวัสดีครับ ขออนุญาติถามคุณครับ แฟนกับผมเปิดร้านขายเสื้อผ้า ช่วงตรุษจีนที่ผ่านมาเดินค่อนข้างเยอะ แฟนพึ่งรู้สึกชาที่ปลายเท้ามาได้ 5 วันแล้ว ตอนแรกเป็นแค่นิ้วโป้งและนิ้วก้อยเท้าข้างเดียวปัจจุบันเริ่ม รุนแรงขึ้นโดยชาทุกปลายนิ้วเท้าทั้งสองข้าง (เป็นบางเวลาแต่จะรู้สึกชาตลอดเวลาที่นิ้วโป้งและนิ้วก้อย) แล้ว โดยอาการชาจะคล้ายๆอาการเป็นเหน็บ จะมีสาเหตุจากอะไรได้บ้างครับ ขอบครับ
สวัสดีค่ะ อาการชาปลายเท้า อาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-เส้นเลือดสมองตีบหรือแตก มักเป็นชาหนาๆ เป็นข้างใดข้างหนึ่งของร่างกาย-การได้รับสารพิษ เช่นการได้รับหรือสัมผัสโลหะหนักจำพวกแทลเลียม ตะกั่ว ปรอท สารหนู หรือสารเคมีชนิดต่าง ๆ ทั้งจากสิ่งแวดล้อมและโรงงานอุตสาหกรรมในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณที่เป็น ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม